
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	16 februarie 2009

	Nr.
	27/449



R A P O R T

asupra proiectului de Lege privind aprobarea Ordonanţei de urgenţă a Guvernului nr.83/2008 pentru modificarea şi completarea prevederilor Legii nr.19/2000 privind sistemul public de pensii şi alte drepturi de asigurări sociale
În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 650 din 4 noiembrie 2008, cu dezbaterea pe fond în procedură de urgenţă, a proiectului de Lege privind aprobarea Ordonanţei de urgenţă a Guvernului nr.83/2008 pentru modificarea şi completarea prevederilor Legii nr.19/2000 privind sistemul public de pensii şi alte drepturi de asigurări sociale.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.759/26.04.2008)

· avizul favorabil al Consiliului Economic şi Social (nr.1204/17.06.2008)

· avizul favorabil al Comisiei juridice, de disciplină şi imunităţi (nr.31/1031/27.01.2009)

· avizul favorabil al Comisiei pentru egalitatea de şanse pentru femei şi bărbaţi (nr.37/19/02.02.2009)

· punctul de vedere al Guvernului, exprimat în adresa nr.460/DRP din 02.02.2009.

Proiectul de lege are ca obiect de reglementare aprobarea Ordonanţei de urgenţă a Guvernului nr.83/2008 prin care se modifică şi se completează Legea nr.19/2000, în sensul ca, pe lângă codul numeric personal, Casa Naţională de Pensii şi Alte Drepturi de Asigurări Sociale şi casele teritoriale de pensii să deţină informaţii privind datele de stare civilă ale persoanelor asigurate în sistem sau pentru care legislaţia în vigoare prevede efectuarea unor prestaţii.

Comisia propune Plenului Camerei Deputaţilor aprobarea proiectului de lege întrucât această reglementare este necesară, deoarece drepturile băneşti, obligaţiile de plată, precum şi alte beneficii ce derivă din calitatea de asigurat sau pensionar al sistemului se achită sau, după caz, se comunică la domiciliu. De asemenea, s-a avut în vedere faptul că unele prestaţii se efectuează către mandatar, tutore sau curator, titularii fiind în cea mai mare parte minori, pentru care în baza de date a sistemului public de pensii nu există datele de identificare. În lipsa acestor date există situaţii de natură a genera imposibilitatea efectuării plăţilor şi a întocmirii evidenţelor drepturilor şi obligaţiilor, precum şi riscul de a efectua plăţi fără temei, cu efecte negative atât asupra beneficiarilor, cât şi asupra bugetului.
Proiectul de lege face parte din categoria legilor organice, conform prevederilor art.73 alin.(3)  din Constituţia României, republicată.

La dezbaterile care au avut loc în şedinţa comisiei din 10 februarie 2009 au participat, în conformitate cu prevederile art.55 din Regulamentul Camerei Deputaţilor, republicat:

· doamna Georgeta Jugănaru – director, Ministerul Muncii, Familiei şi Protecţiei Sociale
· domnul Ion Gibescu – şef serviciu, Ministerul Muncii, Familiei şi Protecţiei Sociale

· doamna Cecilia Sebe – consilier, Ministerul Muncii, Familiei şi Protecţiei Sociale.
La lucrările comisiei au fost prezenţi 18 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.
Proiectul de lege a fost adoptat de Senat în şedinţa din 6 octombrie 2008.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 


În urma dezbaterilor, Comisia propune admiterea cu modificări a proiectului de lege, după cum urmează: 

Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea

amendamentelor propuse

	1
	__
	Titlul legii

Lege privind aprobarea Ordonanţei de urgenţă a Guvernului nr.83/2008 pentru modificarea şi completarea prevederilor Legii nr.19/2000 privind sistemul public de pensii şi alte drepturi de asigurări sociale


	Lege privind aprobarea Ordonanţei de urgenţă a Guvernului nr.83/2008 pentru modificarea şi completarea Legii nr.19/2000 privind sistemul public de pensii şi alte drepturi de asigurări sociale

Autor: d-l deputat Victor Paul Dobre


	Pentru respectarea normelor de tehnică legislativă şi corelare cu titlul ordonanţei de urgenţă publicat în Monitorul Oficial al României.

	2
	__
	Articol unic. – Se aprobă Ordonanţa de urgenţă a Guvernului nr.83 din 24 iunie 2008 pentru modificarea şi completarea prevederilor Legii nr.19/2000 privind sistemul public de pensii şi alte drepturi de asigurări sociale, publicată în Monitorul Oficial al României, Partea I, nr.471 din 26 iunie 2008.


	Articol unic. – Se aprobă Ordonanţa de urgenţă a Guvernului nr.83 din 24 iunie 2008 pentru modificarea şi completarea Legii nr.19/2000 privind sistemul public de pensii şi alte drepturi de asigurări sociale, publicată în Monitorul Oficial al României, Partea I, nr.471 din 26 iunie 2008 cu următoarea modificare:
Autor: d-l deputat Victor Paul Dobre (PNL)
	Pentru corelare cu titlul ordonanţei de urgenţă publicat în Monitorul Oficial al României.
Pentru respectarea normelor de tehnică legislativă, având în vedere amendamentul admis.

	3
	Titlul ordonanţei de urgenţă

Ordonanţă de urgenţă pentru modificarea şi completarea Legii nr.19/2000 privind sistemul public de pensii şi alte drepturi de asigurări sociale


	Nemodificat 
	Nemodificat 
	

	4
	Articol unic. - Legea nr.19/2000 privind sistemul public de pensii şi alte drepturi de asigurări sociale, publicată în Monitorul Oficial al României, Partea 1, nr.140 din 1 aprilie 2000, cu modificările şi completările ulterioare, se modifică şi se completează după cum urmează:


	Nemodificat 
	Nemodificat 
	

	5
	1. La articolul 9, alineatul (2) se modifică şi va avea următorul cuprins:

,,(2) Datele de stare civilă actualizate pentru toţi cetăţenii români, cetăţenii Uniunii Europene şi ai statelor membre ale Spaţiului Economic European şi străinii care au înregistrată rezidenţa/şederea în România, precum şi ale persoanelor pentru care CNPAS întocmeşte documentaţii de plată şi/sau efectuează plata unor prestaţii sociale vor fi furnizate acesteia, gratuit, de către Ministerul Internelor şi Reformei Administrative, prin Centrul Naţional de Administrare a Bazelor de Date privind Evidenţa Persoanelor sau prin Oficiul Român pentru Imigrări, după caz."


	Nemodificat 
	- La punctul 1, alineatul (2) al articolului 9 va avea următorul cuprins:

,,(2) Datele de stare civilă actualizate pentru toţi cetăţenii români, cetăţenii Uniunii Europene şi ai statelor membre ale Spaţiului Economic European şi străinii care au înregistrată rezidenţa/şederea în România, precum şi ale persoanelor pentru care CNPAS întocmeşte documentaţii de plată şi/sau efectuează plata unor prestaţii sociale vor fi furnizate acesteia, gratuit, de către Ministerul Administraţiei şi Internelor, prin Centrul Naţional de Administrare a Bazelor de Date privind Evidenţa Persoanelor sau prin Oficiul Român pentru Imigrări, după caz."

Autor: d-l deputat Victor Paul Dobre (PNL)

	Pentru corelare cu denumirea instituţiei, astfel cum a fost modificată prin Ordonanţa de urgenţă a Guvernului nr.221/2008 pentru stabilirea unor măsuri de reorganizare în cadrul administraţiei publice centrale.

	6
	2. La articolul 9, după alineatul (2) se introduc două noi alineate, alineatele (3) şi (4), cu următorul cuprins:

,,(3) Datele prevăzute la alin.(2) vor fi furnizate gratuit, la cererea CNPAS, şi de către oricare altă autoritate, instituţie publică sau altă instituţie care deţine astfel de informaţii.

(4) Conţinutul, modalităţile şi termenele de transmitere a informaţiilor prevăzute la alin.(2) se stabilesc prin protocoale încheiate între CNPAS şi Centrul Naţional de Administrare a Bazelor de Date privind Evidenţa Persoanelor sau Oficiul Român pentru Imigrări, după caz, precum şi între CNPAS şi entităţile prevăzute la alin.(3)."


	Nemodificat 
	Nemodificat 
	



Comisia propune adoptarea proiectului de lege în foprma prezentată în raport, cu unanimitate de voturi.


PREŞEDINTE,







SECRETAR,




Victor Paul Dobre






Kerekes Karoly

Şef serviciu, 

Consilier Elena MESAROŞ






Întocmit,

Consilier Elena ANGHEL

